สวัสดีค่ะ วันนี้ที่แผนกนัดกันเพื่อพาบัดดี้ของตนไปเลี้ยง ก็เลยเลือกโออิชินี่แร่ะค่ะ รวมพลกันได้ 24 คน ชุดใหญ่มาก ตั้งแต่มี Oishi Express Buffet ในเซ็นทรัล พระราม 9 แหม่มเองยังไม่เคยมาทานที่นี่เลยนะคะ ครั้งนี้ถือว่าเป็นครั้งแรกเลย ก่อนไปน้องๆ ในทีมโทรไปจองที่นั่งแล้วค่ะ พอไปถึงร้าน โอว..ร้านกว้างขวางพอสมควรเลยนะคะ อาหารไลน์ต่างๆ มีให้เลือกมากมาย ไปตอนช่วง 11 โมง กำลังดีเลยค่ะ เพราะหลังจากนั้นอีกครึ่งชั่วโมง ผู้คนล้นหลามเต็มร้านเลยค่ะ จะไปหยิบอะไรก็ต้องต่อแถวยาวเลยค่ะ

บุฟเฟ่ต์อาหารญี่ปุ่น, ซูชิ, ซาซิมิ, เทมปุระ, สเต็กเนื้อต่างๆ (ต้องใช้ตัวหนีบประจำโต๊ะค่ะ), อาหารจีน, ปลาซาบะ, หัวปลานึ่งซีอิ๊ว, ติ่มซำ, แคลิฟอร์เนีย เตมากิ, ผักโขมอบชีส, ยำสาหร่าย, ทาโกยากิ, เทปันยากิ, เต้าทึงเย็น, ไอติมเสาวรส, โมจิไว้กินกับถั่วแดงต้ม, พานาคอตต้า, บราวนี่ ฯลฯ เยอะมากเลยค่ะ เห็นบอกว่า 100 กว่ารายการเลยนะคะ แต่ ณ จุดนี้ แหม่มนึกออกแค่นี้  อิอิ แต่ก็เยอะนะ

แต่วันนี้แหม่มจับจ้องอยู่ที่แซลมอนซาซิมิเยอะเลยค่ะ ๕๕๕ ของโปรด ยิ่งทานพร้อมกับน้ำจิ้มซีฟู๊ดยิ่งทานได้เยอะค่ะ สำหรับวันนี้ถือว่าคุ้มมากมาย

โดยรวมแล้วเวลา 1 ชั่วโมง 45 นาที สำหรับแหม่มถือว่าพอแล้วนะคะ กินไม่หมดตามเวลาด้วยอิ่มซะก่อน ๕๕๕ ราคาปกติ 520 บาท (รวม VAT 7%) ช่วงที่ไปมีโปรไป 4 จ่าย 3 ด้วยค่ะ หารลงตัวพอดี ตกคนละ 390 บาท

Oishi Express เซ็นทรัล พระราม 9 เลขที่ 9/9 อาคาร ชั้น 7 ห้างเซ็นทรัลพลาซ่า พระราม 9 ถนนพระราม 9 แขวงห้วยขวาง เขตห้วยขวาง กรุงเทพฯ 10310 เบอร์โทรศัพท์: 021603847 วันและเวลาเปิดปิดทำการ : เปิดทุกวัน เวลา 11.00-22.00 น.

การเดินทาง: จากถนนพระราม 9 มุ่งหน้าห้างเซ็นทรัล พระราม 9 ร้านโออิชิเอ็กซ์เพรส ตั้งอยู่ชั้น 7 ในห้างเซ็นทรัล พระราม 9 หากมา MRT ก็ลงสถานีพระราม 9 แล้วขึ้นลิฟท์ไปชั้น 7 เลยค่ะ